
WUZU KE MASYAEL(Episode 1-2) 


WUZU Kl TAREEF (DEFINITION): 

Ek qaas tareeqe se jism ke baaz maqsus parts ka paani se dhona 
WUZU kehlaata hai. 

WUZU KA TAREEQA: 

1. Pehle qibla ki taraf muu kar ke baith jaao 

2. Wuzu ki niyyat dil se karo aur zubaan se aahista kaho ke MAIN 
PAAKI HAASIL KARNE WUZU KARTA HOON, aur yeh dua paDho : 
ALLAHUMMAG FIR LIZAMBI WA-WASSI LI FI DAARI WA-BAARIK Lll FI 
RIZQII 

3. Phir BISMILLAH kaho 

4. Phir teen baar dono pohnchoN(wrists) tak haath dho 

5. Phir teen baar muu mein paani lo aur kulli karo aur teesri baar 
mein gargara (halaq tak paani pohnchaao) karo 

6. Teen baar naak mein paani chaDhaao aur naak saaf karo 

7. Teen baar chehra dho, chehra dhone ki hadd lambaai mein 
peshaani (aam taur se jahan se baal ugte hain) se le kar thuuDi ke 
neeche tak hai. Aur chauDaai mein ek kaan ki lau se dusre kaan ki lau 
tak hai. 

Chehre par agar ghanee daaDhi hai to is ke baal dhona zarurui hai, 
aur agar daadhi ghanee nahi hai toh baal ki jaD tak paani 
pohnchaana zaruri hai. 

8. Teen baar right haath kohni ke upar tak dho, is ke baad 3 baar left 
haath kohni ke upar tak dho. 

9. Phir dono haathelioN ko paani mein bhigaalo aur poore sar par 
hathelioN ko phero. Yeh sar ka masah hai. Sar ki hadd peshaani ke 
qatam hone ki jagah se lekar garden ke shuru hone tak hai. 

10. Phir dono haathelioN ko paani mein bhigaalo aur right hand ki 
index finger se right kaan aur left hand ki index finger se left kaan ki 
androoni satah{inner surface) par phero aur right hand ke angooThe 
se right kaan aur left kaan ke angooThe se left kaan ki berooni satah 
{outer surface) par phero. Yeh kaan ka masah hai. 

11. Phir teen baar dono paaoN taqnoN {ankles) ke oopar tak dho lo. 

12. phir aasmaan ki taraf dekh kar right hand ki index finger uthaate 
hue dusra kalma paDhIo aur yeh dua bhi paDh lo ALLAHUMMAJ ALNI 
MINATTAWWABEEN WAJ'ALNII MINAL MUTATAHHIREEN WAJ'ALNI 
MIN IBADIKAS SALIHEEN. 


WUZU KE SHARAYET 

Wuzu shuru karne se pehle wuzu ke shartoN ka poora hona zaroori 
hai. Agar wuzu ki shartoN ko poora kiye ba-gair wuzu kar bhi liya 
jaaye to wuzu adaa hi nahi hoga. 

I.NIYYAT 

Agar kisi ne poora wuzu kar liya aur us ki niyyat kisi ko wuzu ka 
tareeqa sikhane ki thii aur wuzu karne ki nahi thii to us ka wuzu nahi 
hoga, kyu ke wuzu mein niyyat karna shart hai. 

2.ISLAM 

Musalmaan hi agar wuzu karega to wuzu hoga, kaafir ka wuzu nahi 
hoga. 

3.AQL 

Aql waale shaqs ka wuzu adaa hoga, deewaane ka wuzu adaa nahi 
hoga. 

4. TAMEEZ 

Jis ko achi aur buri cheezon, faayeda-mand aur nuqsaan-deh 
cheezoN meiN farq karne ki salahiyyat haasil hai usi ka wuzu adaa 
hoga. Na samajh bache jin ko yeh farq karna nahi aata hai unka wuzu 
adaa nahi hoga. 

5. PAAK AUR MUBAAH PAANI HONA 

Sirf paak paani se wuzu adaa hoga. 

6. US CHEEZ KO DUUR KARNA JO PAANI KO POHONCHNE SE ROKTI 
HAI 

Agar wuzu ke aazaa (parts) par tel laga hua hai to pehle sabun se us 
hissa ko dho lo kyu tel jism tak paani pohonchne se rokta hai. 

7. US CHEEZ KA DUUR HONA JIS SE WUZU TOOriA HAI 

Jab tak wuzu toDne waali cheezeN duur nahi hongi wuzu adaa nahi 
hoga. For example: bohot khoon nikalne se wuzu toot'ta hai, to jis ke 
jism se khoon nikal raha ho wo agar wuzu karega to uska wuzu adaa 
nahi hoga, kyu ke wuzu ko toDne waali cheez se duuri nahi hui. Isliye 
wo shaqs pehle khoon band karne ki koshish kare aur khoon baad 
hone ke baad wuzu kare. 

8. PEHLE DHELOn YA PAANI SE PAAKI HAASIL KARNA 

Pehle najasat kar asar peshaab aur paaqaana nikalne ki jagah se duur 
karna zaruri hai. Agar yeh nahi kiya aur wuzu kar liya to wuzu adaa 
nahi hoga. 

WUZU KE FARAYEZ 

Agar koi bhi farz jaan boojh kar choot jaaye ya bhoole se chooT jaaye 
to WUZU adaa hi nahi hoga. Jin parts ka dhona farz hai agar un parts 
mein ek ratti barabar jagah par bhi agar paani nahi pohonchta hai to 
WUZU nahi hoga. 

1. CHEHRA DHONA(KULLI KARNA, NAAK MEIN PAANI LENA ISI MEIN 
DAAQIL HAI 

chehra dhone ki hadd lambaai mein peshaani (aam taur se jahan se 
baal ugte hain) se le kar thuuDi ke neeche tak hai. Aur chauDaai mein 
ek kaan ki lau se dusre kaan ki lau tak hai. 

Chehre par agar ghanee daaDhi hai to is ke baal dhona zarurui hai, 
aur agar daadhi ghanee nahi hai toh baal ki jaD tak paani 
pohnchaana zaruri hai. 

2. DONO HAATH KOHNION SAMAIT DHONA 

3. POORE SAR KA MASAH KARNA(KAAN KA MASAH ISI MEIN 
DAAQIL HAI 

Sar ki hadd peshaani ke qatam hone ki jagah se lekar gardan ke shuru 
hone tak hai. 

4. DONO PAAON TAQNON(ANKLES) SAMAIT DHONA 

5. TARTEEB (SEQUENCE) MEIN DHONA 

Yaani jis tarteeb ka hum ne wuzu ke tareeqe mein zikr kiya usi ko 
follow karna zaruri hai. Agar yeh tarteeb follow nahi hogi to wuzu 
nahi hoga. 

6. LAGATAA/? (NONSTOP) DHONA 

Ek part ke dhone ke baad dusra part dhone tak itna waqfa (gap) nahi 
aana chahiye ke jitney mein pehia part sookh jaaye. Agar itna waqfa 
aa gaya to wuzu nahi hoga. 

WUZU KA WAJIB 

Bismillah kehna wajib hai. Agar bismillah kehna bhool gaya aur wuzu 
ke darmiyaan mein yaad aagaya to wuzu dobaara shuru karna 
chahiye aur agar wuzu qatm hone ke baad yaad aaya to koi nuqsaan 
nahi hoga. Magar jaan boojh kar bismallah na kehne se wuzu durust 
nahi hoga. 


WUZU Kl SUNNATEN 

Sunnat adaa karne se sawaab zyaada milega. Agar sunnat choot jaati 
hai to wuzu mein koi faraq nahi aayega, albatta sawaab kam milega. 

1. Qibla ruq baiThna 

2. donoN haath pohnchoN (wrists) tak dhona 

3. chehra dhone se pehle kulli karna 

4. naak mein paani lena 

5. miswak karna 

6. gargara karna aur naak mein saans se paani kheech kar naak 
saaf karna 

7. tamaam aazaa(parts) ka achi tarah dhona 

8. chehra dhone mein paani zyaada lena 

9. daaDhi mein unglion se qilaal karna 

10. kaanoN ke masah ke liye taaza paani lena 

11. jitna hissa dhona farz hai us se baDh kar dhona 

12. seedha azu (part) pehle dhona 

13. har azu (part) ko teen baar dhona 

14. haath dhote waqt niyyat karna 

15. niyyat ka qayaal aaqir tak rakhna 

16. niyyat zubaan se ahista kehna 

17. wuzu se faarig hone ke baad aasmaan ki taraf dekh kar dusra 
kalma paDhna 

18. bagair kisi ki madad ke wuzu karna 

Wuzu Kin kin cheezoN se TooT'ta hai 


Wuzu toDne waali cheezeN saat(7) qism ki hain 


l.SABEELAIN (PESHAAB AUR PAA-QAANA KI RAAHON) SE JO BHI 
NIKL^ 

Peshaab, guu, khoon, hawa, peep, mani (semen), mazee, bacha, 
keeDa, koi dawa jo andar rakhi thee palaT ke baahar aa jaaye,etc.: 
Yeh saari cheezeN thoDi miqdaar mein hon ya zyaada miqdaar mein 
hoN, wuzu ko todne waali hain 

In mein se koi cheez aadatan nikle ya aadat se haT kar nikle, wuzu ko 
toDne waali hogi 

Peshaab ya guu ke nikalne ki jagah se haT kar agar kisi ko (koi 
beemaari ki wajah se) peshaab ya guu dusri jagah se nikle to bhi wo 
wuzu ko toDne wala hoga, chaahe wo thoDa ho ya bohot ho. 


2JO CHEEZ SABEELAIN KE ELAWA KISI SURAAQ SE NIKLE, BA- 
5HARTEKE WO ZYAA DA HO 

Khoon, peep, qay(vomitus) agar zyaada meqdaar mein nikleNge to 
wuzu toote ga. Yeh cheezeN zyaada hai ya kam wo shaqs decide 
karegaa jis ke jism se yeh cheezeN nikli hain. 


3.AQL KA ZAAYEL HONA YA DHAP JAANA 

Nasha, deewaangi, behoshi, tek lagaa kar sone se aql chali jaati hai, 
lehaza in sab sooratoN meiN wuzu tool jaata hai. sone mein kisi bhi 
cheez ka Sahara mil jaaye to wuzu Tool jaata hai. 

Agar koi shaqs namaaz mein tehre tehre hi bohot der tak so jaaye to 
uska wuzu toot jaayega. Aam tour par jitni der bohot samjhi jaati hai 
yaha utni der agar hogi to wuzu toot jaayega. 


qjNSAN KI FARJ KO BILA HAYEL HAATH SE CHOONA 

Aurat ya mard ke peshaab ya guu nikalne ki jagah ko farj kehte hain. 
Insaan chaahe apni farj ko haath lagaaye ya kisi dusre ki farj ko haath 

lagaye to wuzu toot jaayega. Agar fotoN(testicles) ko haath lagay to 
wzuu nahi tootega 

Haath lagaane mein pohnche(palm, panja) se touch karne ka 
shumaar hoga. Agar panje se farj ko touch kiya to wuzu toote ga aur 
agar kisi dusre hisse se farj ko touch kiya to nahi toote gaa. 

Haath aur farj ke darmiyan mein agar koi kapDa ya koi aur cheez hogi 
to wuzu nahi tootega. 

5. AURAT AUR MARD KA EK DOOSRE KO SHEH'WAT SE CHOONA 

Mard ya 7yrs se zyaada saal ka laDka agar kisi bhi aurat ko shehwat ( 
sexual desire) k saath touch kare to us mard ya laDke ka wuzu Tool 
jaata hai. Yeh touch chaahe haath se ho ya koi aur body part se ho 
wuzu zaroorTooT jaayega 

Isi tarah aurat ya seven years se zyaada ki laDki agar kisi bhi mard ko 
shehwat ke saath touch karti hai to aurat ya laDki ka wuzu Tool 
jaayega. Yeh touch haath se ho ya koi aur body part se wuzu Tool 
jaayega. 

Agar hairs, nails, teeth ko shehwat ke saath touch kiya to wuzu nahi 
TooTe ga. 

Jis ko shehwat ke saath touch kiya gaya yaani jo passive tha us ka 
wuzu nahi TooTega yaha tak ke woh qud bhi shehwat ke saath 
actively touch kare. yaani jab tak woh passive hai us ka wuzu nahi 
TooTega. agar woh actively touch kare to TuuT jayega 

6. Mayyit ko nehlaana 

Murda shaqs( mard ya aurat ya bacha ya musalmaan ya kafir) ko 
nehlaane se wuzu toot jaata hai. Murde ko nehlaate waqt ulatne, 
palaTne se wuzu toot'ta hai, sirf paani daalne se nahi toot'ta hai. 


7. ooNT ka gosht khaana 

ooNT ke dil, gurde, kaleji khaane se wuzu nahi tootegaa, sirf gosht 
khaane se tootega. 

